CELEX: C2007/199/32
Language: hu
Date: 2007-08-25 00:00:00
Title: C-275/07. sz. ügy: 2007. június 8-án benyújtott kereset – Az Európai Közösségek Bizottsága kontra Olasz Köztársaság

25.8.2007   
            
            
               HU
            
            
               Az Európai Unió Hivatalos Lapja
            
            
               C 199/21
            
         2007. június 8-án benyújtott kereset – Az Európai Közösségek Bizottsága kontra Olasz Köztársaság
   (C-275/07. sz. ügy)
   (2007/C 199/32)
   Az eljárás nyelve: olasz
   Felek
   
      Felperes: az Európai Közösségek Bizottsága (képviselők: G. Wilms és M. Velardo meghatalmazottak)
   
      Alperes: Olasz Köztársaság
   Kereseti kérelmek
   A Bíróság állapítsa meg, hogy az Olasz Köztársaság
   
               —
            
            
               mivel megtagadta, hogy a Bizottságnak a vámok késedelmes könyvelése okán keletkezett 847,06 euró összegű késedelmi kamatot fizessen, és mivel nemzeti rendelkezéseit a közösségi tranzitügyletből eredő, teljes garancia által fedezett és nem vitatott vámügyletek könyvelésére vonatkozóan nem igazította a közösségi jogszabályokhoz; és
            
         
               —
            
            
               mivel megtagadta, hogy a Bizottságnak 3 322 euró összegű, azon okból keletkezett késedelmi kamatot fizessen, hogy nem került betartásra a közösségi szabályozás által a TIR-egyezmény értelmében vett tranzitügyletek területén a vámoknak az „A” könyvelésbe történő könyvelésére előírt határidő,
               nem teljesítette a Közösségek saját forrásainak rendszeréről szóló 88/376/EGK, Euratom határozat végrehajtásáról szóló, 1989. május 29-i 1552/89/EGK, Euratom tanácsi rendeletből (1), különösen ennek 6. cikke (2) bekezdése a) pontjából eredő, illetve az e rendeletnek 2000. május 31-i hatállyal helyébe lépő, a Közösségek saját forrásainak rendszeréről szóló 94/728/EK, Euratom határozat végrehajtásáról szóló, 2000. május 22-i 1150/2000/EK, Euratom tanács rendeletből (2), különösen ennek 6. cikke (3) bekezdése a) pontjából eredő kötelezettségeit,
            
         
               —
            
            
               kötelezze az Olasz Köztársaságot a költségek viselésére.
            
         Jogalapok és fontosabb érvek
   A Bizottság az Olasz Köztársaság két határozatát kifogásolja. Az első lényege, hogy e tagállam megtagadta, hogy a Bizottságnak a vámok késedelmes könyvelése okán keletkezett 847,06 euró összegű késedelmi kamatot fizessen, és nemzeti rendelkezéseit a közösségi tranzitügyletből eredő, teljes garancia által fedezett és nem vitatott vámügyletek könyvelésére vonatkozóan nem igazította a közösségi jogszabályokhoz. A második lényege, hogy e tagállam megtagadta, hogy a Bizottságnak 3 322 euró összegű, azon okból keletkezett késedelmi kamatot fizessen, hogy nem került betartásra a közösségi szabályozás által a TIR-egyezmény értelmében vett tranzitügyletek területén a vámoknak az „A” könyvelésbe történő könyvelésére előírt határidő.
   Keresetének alátámasztására a felperes arra hivatkozik, hogy az Olasz Köztársaság, azon túl, hogy megsértette az 1552/89 rendelet 8. és 11. cikkeit, nem teljesítette az e rendelet 6. cikke (2) bekezdése a) pontjából eredő, illetve az e rendeletnek 2000. május 31-i hatállyal helyébe lépő, a Közösségek saját forrásainak rendszeréről szóló 94/728/EK, Euratom határozat végrehajtásáról szóló 1150/2000 rendeletből, különösen ennek 6. cikke (3) bekezdése a) pontjából eredő kötelezettségeit.
   
      (1)  HL L 155., 1. o.
   
      (2)  HL L 130., 1. o.; magyar nyelvű különkiadás 1. fejezet, 3. kötet, 169. o.